CELEX: 62011CN0195
Language: fi
Date: 2011-04-26 00:00:00
Title: Asia C-195/11 P: Valitus, jonka Euroopan komissio on tehnyt 26.4.2011 unionin yleisen tuomioistuimen asiassa T-122/09, Zhejiang Xinshiji Foods Co.Ltd, Hubei Xinshiji Foods Co.Ltd v. Euroopan unionin neuvosto, 17.2.2011 antamasta tuomiosta

18.6.2011   
            
            
               FI
            
            
               Euroopan unionin virallinen lehti
            
            
               C 179/13
            
         Valitus, jonka Euroopan komissio on tehnyt 26.4.2011 unionin yleisen tuomioistuimen asiassa T-122/09, Zhejiang Xinshiji Foods Co.Ltd, Hubei Xinshiji Foods Co.Ltd v. Euroopan unionin neuvosto, 17.2.2011 antamasta tuomiosta
   (Asia C-195/11 P)
   2011/C 179/24
   Oikeudenkäyntikieli: englanti
   
      Asianosaiset
   
   
      Valittaja: Euroopan komissio (asiamiehet: T. Maxian Rusche ja H. van Vliet)
   
      Muut osapuolet: Zhejiang Xinshiji Foods Co.Ltd, Hubei Xinshiji Foods Co.Ltd, Euroopan unionin neuvosto
   
      Vaatimukset
   
   
               —
            
            
               tuomio on kumottava;
            
         
               —
            
            
               komissio on velvoitettava korvaamaan valittajille
            
         
      Oikeudelliset perusteet ja pääasialliset perustelut
   
   
               —
            
            
               Riidanalaisen tuomion tuomiolauselman 1 kohdalla kumotaan neuvoston asetus (EY) N:o 1355/2008 (1) siltä osin kuin se koskee Zhejiang Xinshiji Foods Co.Ltd:tä ja Hubei Xinshiji Foods Co.Ltd:tä (jäljempänä kantajat) ja kumotaan täten määrätty polkumyyntitulli, minkä seurauksena kantajien maahantuomista tavaroista ei tarvitse maksaa polkumyyntitullia.
            
         
               —
            
            
               Komissio väittää, että unionin yleinen tuomioistuin on lausunut asiasta ultra petita, kun se on kumonnut polkumyyntitullin kokonaisuudessaan, vaikka kantajat itse myöntävät, että tarkistus, jota he olivat hakeneet, olisi johtanut ainoastaan heidän maahantuomiinsa tavaroihin sovellettavaan alempaan polkumyyntitulliin.
            
         
               —
            
            
               Näin ollen komissio katsoo, että riidanalaisen tuomion tuomiolauselmalla rikotaan SEUT 264 artiklan ensimmäistä alakohtaa luettuna yhdessä SEUT 254 artiklan kuudennen alakohdan kanssa, sekä suhteellisuusperiaatetta. Koko asetuksen kumoaminen siltä osin kuin se koskee kantajia, on suhteeton unionin yleisen tuomioistuimen hyväksymään ainoaan kumoamisperusteeseen nähden. Tältä osin unionin yleinen tuomioistuin on lisäksi lausunut ultra petita.
            
         
      (1)  Tiettyjen Kiinan kansantasavallasta peräisin olevien sitrushedelmävalmisteiden ja -säilykkeiden (mandariinien jne.) tuontia koskevan lopullisen polkumyyntitullin käyttöön ottamisesta ja väliaikaisen tullin lopullisesta kantamisesta 18.12.2008 annettu neuvoston asetus (EY) N:o 1355/2008 (EUVL L 350, s. 35).